2004/368/EY: Neuvoston päätös, tehty 30 päivänä maaliskuuta 2004, Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan talousalueeseen osallistumisesta tehdyn sopimuksen ja neljän siihen liittyvän sopimuksen väliaikaisesta soveltamisesta



Virallinen lehti nro L 130 , 29/04/2004 s. 0001 - 0002



Neuvoston päätös, tehty 30 päivänä maaliskuuta 2004, Tsekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan talousalueeseen osallistumisesta tehdyn sopimuksen ja neljän siihen liittyvän sopimuksen väliaikaisesta soveltamisesta (2004/368/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen kohdan kanssa, ottaa huomioon komission ehdotuksen, sekä katsoo seuraavaa: (1) Euroopan talousalueesta tehdyn sopimuksen, jäljempänä "ETA-sopimus", 128 artiklassa määrätään, että jokaisen yhteisön jäseneksi tulevan Euroopan valtion on haettava Euroopan talousalueesta tehdyn sopimuksen osapuoleksi ja että tämän osallistumisen ehdoista ja edellytyksistä päätetään sopimuspuolten ja hakijavaltion välisin sopimuksin. (2) Sen jälkeen kun Euroopan unionin laajentumista koskevat neuvottelut saatiin menestyksekkäästi päätökseen, Tsekin tasavalta, Viron tasavalta, Kyproksen tasavalta, Unkarin tasavalta, Latvian tasavalta, Liettuan tasavalta, Maltan tasavalta, Puolan tasavalta, Slovenian tasavalta ja Slovakian tasavalta, "jäljempänä liittymässä olevat valtiot" ovat jättäneet hakemuksen tullakseen ETA-sopimuksen osapuoliksi. Yhteisö ja sen jäsenvaltiot ovat tämän sopimuksen sopimuspuolia. (3) Komissiolle 9 päivänä joulukuuta 2002 annetulla valtuutuksella on ETA:n laajentumisneuvottelut viety päätökseen 3 päivänä heinäkuuta 2003, ja sopimuspuolet allekirjoittivat 14 päivänä lokakuuta 2003 Islannin, Liechtensteinin, Norjan (ETA:n EFTA-valtiot), Euroopan yhteisön, sen jäsenvaltioiden ja liittymässä olevien valtioiden välisen sopimuksen liittymässä olevien valtioiden osallistumisesta Euroopan talousalueeseen, jäljempänä "ETA:n laajentumissopimus" sekä neljä siihen liittyvää sopimusta. (4) Euroopan unionin liittymisopimuksen on määrä tulla voimaan 1 päivänä toukokuuta 2004, jolloin liittymässä olevat valtiot integroituvat täysin sisämarkkinoihin. (5) ETA-sopimuksella laajennetaan sisämarkkinat ETA:n EFTA-valtioihin. On tarpeen säätää ETA:n laajentumissopimuksen ja neljän siihen liittyvän sopimuksen väliaikaisesta soveltamisesta 1 päivästä toukokuuta 2004 alkaen sisämarkkinoiden moitteettoman toiminnan ylläpitämiseksi Euroopan talousalueella, kunnes ETA:n laajentumissopimuksen voimaantuloon tarvittavat menettelyt on toteutettu. (6) Sopimukset väliaikaisesta soveltamisesta olisi sen vuoksi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta yhteisön ja kunkin ETA:n EFTA-valtion väliset kirjeenvaihtona tehtävät sopimukset, joissa määrätään ETA:n laajentumissopimuksen ja neljän siihen liittyvän sopimuksen väliaikaisesta soveltamisesta 1 päivästä toukokuuta 2004 alkaen. Kirjeenvaihtona tehtävien sopimusten tekstit ovat tämän päätöksen liitteenä. 2 artikla Neuvoston puheenjohtajalla on oikeus nimetä yksi tai useampi henkilö, jolla on valtuus allekirjoittaa kirjeenvaihtona tehtävät sopimukset yhteisöä sitovasti. 3 artikla Tämä päätös julkaistaan Euroopan unionin virallisessa lehdessä. Tehty Brysselissä 30 päivänä maaliskuuta 2004. Neuvoston puolesta Puheenjohtaja M. McDowell